**מזוזה ומרגלית**

**מדרש בראשית רבה**

ארטבון (= שר נכרי) שלח לרבינו הקדוש (רבי יהודה הנשיא) תשורה: מרגלית (אבן טובה) , שאין דומה לה באיכותה. הוא ביקש מרבי שיואיל לשלוח לו תמורתה מתנה שוות ערך. רבי יהודה הנשיא שלח לו מזוזה.

ארטבון התפלא, קצת התרעם ואמר: אני שלחתי לך מתנה יוקרתית שאין דומה לה בערכה, ואתה שולח לי דבר שערכו זוז?!

ענה לו רבי: המזוזה טובה כפליים מן המרגלית:

א. המרגלית אכן יקרה ולכן צריך לשמור עליה והיא גורמת לבעליה דאגה שמא תגנב, עד כדי כך שאינו יכול לישון בלילה. לעומתה המזוזה נחשבת קמע השומר על הבית.

ב. מרגלית אכן שווה כסף רב אך יש לה ערך חומרי בלבד. אך למזוזה יש משמעות על-חומרית, ערך רוחני, דתי ונצחי, כי יש בה פסוקי תורה.

**שאלות:**

1) מיהו "רבינו הקדוש"?

2) מה שלח השר הנכרי ומה קיבל בתמורה?

3) מה הייתה תלונתו של השר הנכרי ומה תשובתו של רבי?

4) כיצד קשור סיפור זה ליחידה "מהות ופנימיות"?

5) מהו "בראשית רבה"?